cyanic-selkie/wikianc huggingface dataset:
অ্যানা কেন্ড্রিক
১৯৯৮-২০০৭: মঞ্চনাটক ও চলচ্চিত্রে অভিষেক
কেন্দ্রিক শিশুশিল্পী হিসাবে তার কর্মজীবন শুরু করেন। তিনি নিউ ইয়র্ক সিটি থিয়েটারের একটি মঞ্চনাটকের জন্য অডিশন দেন। ১২ বছর বয়সে তিনি ১৯৯৮ সালের ব্রডওয়ে থিয়েটারের সঙ্গীতধর্মী হাই সোসাইটি" মঞ্চনাটকে পার্শ্ব চরিত্রে অভিনয় করেন। তিনি দিনাহ লর্ড চরিত্রে তার অভিনয়ের জন্য থিয়েটার ওয়ার্ল্ড পুরস্কার লাভ করেন, পাশাপাশি সঙ্গীতধর্মী নাটকের অভিনেত্রী হিসেবে ড্রামা ডেস্ক পুরস্কার এবং টনি পুরস্কার এর মনোনয়ন লাভ করেন। ২০০৩ সালে তিনি স্টিভেন সান্ডহাইম নির্দেশিত নিউইয়র্ক সিটি অপেরার সঙ্গীতধর্মী আ লিটল নাইট মিউজিক'' মঞ্চনাটকে পার্শ্ব ভূমিকায় অভিনয় করেন।
কেন্ড্রিক সঙ্গীতধর্মী-হাস্যরসাত্মক ক্যাম্প দিয়ে চলচ্চিত্রে আত্মপ্রকাশ করেন। ফ্রিটজি ওয়াগনার চরিত্রে তার অভিনয় সেরা নবাগত অভিনেত্রীর জন্য ইন্ডিপেন্ডেন্ট স্পিরিট পুরস্কারের মনোনয়ন লাভ করে। পরে তিনি ২০০৭ সালে রকেট সায়েন্স ছবিতে একজন উচ্চাভিলাষী স্কুলে পড়ুয়া বিতর্ককারী চরিত্রে অভিনয় করেন। যার জন্য তিনি সেরা পার্শ্ব অভিনেত্রীর জন্য ইন্ডিপেন্ডেন্ট স্পিরিট পুরস্কারের মনোনয়ন লাভ করেন।
২০০৮-২০১১: টোয়ালাইট ও আপ ইন দি এয়ার
কেন্ড্রিক ২০০৮ সালে স্টেফিনি মেয়েরের একই নামের উপন্যাস অবলম্বনে নির্মিত ফ্যান্টাসি রোম্যান্স টোয়ালাইটের জন্য খ্যাতি অর্জন করেন। ছবিটি বক্স অফিসে ব্লকবাস্টার হয়ে ওঠে। কেন্ড্রিক ছবিটির কেন্দ্রীয় চরিত্র বেলা সোয়ানের কাছের বন্ধু জেসিকা স্ট্যানলি চরিত্রে অভিনয় করেন। ২০০৯ সালে তিনি কমেডি দ্য মার্ক পেজ এক্সপেরিয়েন্স ছবিতে অভিনয় করেন।অপরাধ থ্রিলারধর্মী এই ছবিতে তিনি প্রথম কেন্দ্রীয় চরিত্রে অভিনয় করেন এবং দ্য টোয়ালাইট সাগা: নিউ মুন ছবিতে পুনরায় জেসিকা স্ট্যানলি চরিত্রে অভিনয় করেন।
এরপর তিনি জেসন রেইটম্যানের পরিচালনায় জর্জ ক্লুনির সাথে আপ ইন দি এয়ার (২০০৯) ছবিতে অভিনয় করেন। সমালোচকেরা একজন উচ্চাভিলাষী কলেজ স্নাতক চরিত্রে তার অভিনয়ের প্রশংসা করে। তাদের ভাষ্যমতে তার চরিত্রটি ছিল "মজার এবং স্পর্শকাতর" এবং বলেন "তিনি যে সকল দৃশ্যে ছিলেন তা ঠিকভাবেই করেছেন।" এই ছবিতে অভিনয়ের জন্য তিনি একাডেমি পুরস্কার, গোল্ডেন গ্লোব পুরস্কার, স্ক্রিন অ্যাক্টরস গিল্ড পুরস্কার এবং বাফটা পুরস্কারসহ বিভিন্ন পুরস্কার অনুষ্ঠানে শ্রেষ্ঠ পার্শ্ব অভিনেত্রীর পুরস্কারের জন্য মনোনীত হন।
কাবুল বিশ্ববিদ্যালয়
বিশ্ববিদ্যালয় এখনও পর্যন্ত যুদ্ধ পরবর্তী দীর্ঘকালীন সময়ে পুনরুদ্ধার করা চেষ্টা করছে। কাবুল বিশ্ববিদ্যালয়ের প্রায় ২৫,০০ এর শিক্ষার্থী অংশগ্রহণ করে অধ্যয়ন করে থাকে যার মধ্যে থেকে প্রায় ৪০% এর উপরে মহিলা রয়েছেন। পুরনো ভবনটি থেকে প্রায় ৫০০ মিটার দূরত্বে অবস্থিত প্রধান ভবনটি সংস্কার করা হয়েছিল যার প্রায় একই ধরনের নকশা দ্বারা অঙ্গন করা হয়।
কাবুল বিশ্ববিদ্যালয়ের উদ্দেশ্য হচ্ছে মূলতঃ শিক্ষার পাশাপাশি গবেষণা, আন্তর্জাতিকভাবে স্বীকৃত প্রতিষ্ঠান হিসাবে তৈরী করা এবং সমৃদ্ধিময় অংশীদারদের প্রতিশ্রুতিবদ্ধ একটি সম্প্রদায় ও উদ্ভাবনী চিন্তার অনুশীলনের একটি বিশেষ কেন্দ্র হিসেবে গড়ে তোলা।
পুনর্নির্মাণ
২০০১ সালের শেষের দিকে তালিবান সরকারকে অপসারণের পরে, আন্তর্জাতিক সম্প্রদায় আফগানিস্তানের শিক্ষা প্রতিষ্ঠানগুলির পুনর্নির্মাণের উপর দৃষ্টিপাত করে। ২০০৪ সালের জানুয়ারী ক্যাম্পাসে মাত্র ২৪ টি কম্পিউটার ছিল। বিশ্ববিদ্যালয়টি পুনরুদ্ধারের অংশ হিসাবে চারটি বিদেশী বিশ্ববিদ্যালয়গুলির সাথে অংশীদারত্বমূলতকভাবে কাজ করে যাচ্চে, যেমন: পারডু বিশ্ববিদ্যালয় এবং আরিজোনা বিশ্ববিদ্যালয়। ২০০২ সালে উচ্চ মাধ্যমিক শিক্ষার্থী ২২,৭১৭ থেকে ২০০৮ সালে ৫৬,৪৫১ জন পর্যন্ত বৃদ্ধি পায়। ২০০৮ সাল নাগাদ বিশ্ববিদ্যালয়টিতে ৯,৬৬০ শিক্ষার্থী অংশগ্রহণ করে যার ২৩৩৬ জন (২৪%) নারী শিক্ষার্থী ছিলেন।
নীতি গবেষণা জাতীয় কেন্দ্র
উচ্চ শিক্ষা মন্ত্রণালয় কর্তৃক কাবুল বিশ্ববিদ্যালয়ের ন্যাশনাল সেন্টার ফর পলিসি রিসার্চ ও ২০০৩ সালে কনরাড অ্যাডেনউর ফাউন্ডেশন প্রতিষ্ঠিত করা হয় এবং আইন এবং পরবর্তীতে রাজনীতি, অর্থনীতি এবং সামাজিক বিজ্ঞান বিভাগে অনুষদগুলি অন্তর্ভুক্ত করা হয়।
পুভুক্কুল
পুভুক্কুল (আদিসয়ম নামেও পরিচিত) ১৯৯৮ সালে মুক্তিপ্রাপ্ত তামিল চলচ্চিত্র জিন্সের একটি সঙ্গীত। বৈরামুথু র গীতিতে এ আর রহমান এই সঙ্গীত বা গানটির সুর ও সঙ্গীতায়জন করেছিলেন। তামিল ভাষার মূল সংস্করণের পাশাপাশি এই গানের 'পুভুলো দাগুনা' ও 'আজুবা' শিরোনামের তেলুগু ও হিন্দি সংস্করণ আছে। মূল তামিল(ও তেলুগু) সংস্করণটি পরাক্কল উন্নিকৃষ্ণণ ও সুজাতা মোহনের কন্ঠে ধারণকৃত। ছয়টি ভিন্ন দেশে চিত্রায়িত গানের ভিডিওতে তামিল অভিনেতা প্রশান্ত এবং প্রাক্তন মিস ওয়ার্ল্ড বিজয়ী অভিনেত্রী ঐশ্বর্যা রাই ঠোঁট মিলিয়েছিলেন।
গীত ও সঙ্গীতায়জন
গীতিকার বৈরামুথু এই গানের গীতিতে জিন্স চলচ্চিত্রের ঐশ্বর্যা রাই অভিনীত 'মধুমিতা' চরিত্রটিকে বিশ্বের আশ্চর্য হিসাবে তুলনা ও "বিশ্বের অষ্টম আশ্চর্য" হিসেবে বর্ণনা করেন। এ এম রত্নম ও শিবগনেশ জুটি এবং জাভেদ আখতার 'পুভুলো দাগুনা' ও 'আজুবা' শিরোনামে এই গানের তেলুগু ও হিন্দি সংস্করণের গীত লিখেছিলেন। এ্যালবাম প্রচ্ছদের সুত্রানুসারে এ আর রহমান এই গানসহ জিন্স চলচ্চিত্রের সকল গানের সুর আরোপ, সঙ্গীতায়জন ও কন্ঠ ধারণ চেন্নাইয়ের পঞ্চটন রেকর্ডিং স্টুডিও-তে করেন। তামিল ও তেলুগু  সংস্করণটি পরাক্কল উন্নিকৃষ্ণণ ও সুজাতা মোহনের কন্ঠে ধারণকৃত। হিন্দি সংস্করণটি হরিহরণ ও সাধনা সরগম গেয়েছিলেন।
চলচ্চিত্রায়ণ
জিন্সের পরিচালক এস. শঙ্কর স্বীকার করেছিলেন যে প্রকৃত সপ্তাশ্চর্যের তালিকা না থাকায় কোন আশ্চর্য স্থান গুলিতে চিত্রগ্রহণ করা হবে তা নিয়ে চিন্তাভাবনা করা হয়েছিল। পরিচালক শঙ্কর, কুশীলব ও কলাকুশলীরা এই গান চিত্রায়ণের অভিজ্ঞতাকে "অত্যন্ত স্পষ্ট এবং স্মরণীয়" হিসাবে বর্ণনা করেছিলেন। পিসার হেলানো মিনার, কলোসিয়াম, এম্পায়ার স্টেট বিল্ডিং, চীনের মহাপ্রাচীর, তাজমহল, মিশরীয় পিরামিড এবং আইফেল টাওয়ারে দৃশ্যধারণের জন্য চলচ্চিত্রের কলাকুশলীরা ত্রিশ দিন ব্যাপী বিশ্বভ্রমণ করেছিলেন। প্যারিসের চিত্রগ্রহণ চলাকালে প্রিন্সেস ডায়ানার মৃত্যু হয়, একারণে চিত্রগ্রহণ বিলম্বিত হয়েছিল।
মুক্তি
১৯৯৮ সালের ৯ মার্চ গানটি জিন্স চলচ্চিত্রের সঙ্গীত এ্যালবামের অংশ হিসেবে বিভিন্ন রেকর্ডিং লেবেল হতে ক্যাসেট ও কম্প্যাক্ট ডিস্ক ফরম্যাটে মুক্তি পেয়েছিল। জিন্স চলচ্চিত্রের অন্যান্য গানের সাথে এই গানটিও জনপ্রিয় হয়েছিল।
স্পাইরাল আইল্যান্ড
স্পাইরাল আইল্যান্ড একটি ভাসমান দ্বীপ- এর নাম যা ব্রিটিশ শিল্পী রিচার্ট "রেইশি" সোওয়া মেক্সিকোতে তৈরি করেন। এটি হারিকেন এমিলির ফলে ২০০৫ সালে ধ্বংস হয়ে যায়: পরবর্তীতে ২০০৮ সালে পর্যটনের জন্য বিকল্প জয়ক্সি দ্বীপ তৈরি করা হয়।
স্পাইরাল আইল্যান্ড এর সম্পের্কে নানা তথ্যচিত্র সারা পৃথিবীতে বহু টিভি চ্যানেল ও পত্রিকায় প্রকাশ করা হয়েছে। জাপান আর দক্ষিণ কোরিয়ায় যথাক্রমে "রিপ্লি'স বিলিভ ইট ওর নট" টিভি সিরিজ এবং এমটিভি প্রোগ্রামে "এক্সট্রিম ক্রিবস" নামে ২০১১ সালে একটি অনুষ্ঠানে প্রচারিত হয়েছে।
স্পাইরাল আইল্যান্ড
প্রথম স্পাইরাল আইল্যান্ডটি মেক্সিকো- এর কেনকান এর দক্ষিণে কোরিয়ান সৈকতের একটি উপহ্রদের কাছে পিউটো এভেন্টারাসে অবস্থিত ছিল; রিচার্ট সোওয়া এটি ১৯৯৮ সালে তৈরি শুরু করেন। তিনি প্লাইউড ও বাশেঁর অবকাঠামো তৈরির জন্য জালের মধ্যে খালি পরিত্যাগকৃত প্লাস্টিক এর বোতল পূর্ণ করেন,এর উপর বালি ফেলেন এবং ম্যানগ্রোভসহ অনেক গাছ রোপন করেন। আইল্যান্ডে একটি দোতালা বাড়ি, একটি সৌরচুল্লি, একটি স্বপচনশীল টয়লেট,এবং তিনটি সৈকত। অবকাঠামোটির জন্য তিনি  প্রায় ২৫০০০ টি বোতল ব্যবহার করেন।
২০০৪ সালে সোওয়াকে মানব তৈরি ক্যানেল থেকে আইল্যান্ডটিকে দূরে সরিয়ে নিতে বলা হয় কারণ অনেক ব্যক্তিগত বাড়ি এবং কনডস তৈরি হচ্ছিল এবং শেষ পর্যন্ত তিনি এটিকে একটি নড়বড়ে পাথরের সাথে এক বছরের জন্য বেধেঁ রাখেন। সোওয়াকে সোলিমান সাগরের ২০০ কিমি (১২৪ এমআই) দক্ষিণে একটি নতুন জায়গার প্রস্তাবও দেওয়া হয়। অবশেষে বন্দর কর্তৃপক্ষ তাকে স্পাইরাল আইল্যান্ডকে বন্দরের সাথে বাধাঁর অনুমতি দেয়, কিন্তু আইল্যান্ডটি ২০০৫ সালের হারিকেন এমিলিতে ধ্বংস হয়ে যায়।
জয়ক্সি আইল্যান্ড
পরবর্তীতে ২০০৭ ও ২০০৮ সালে,সোওয়া স্পাইরাল আইল্যান্ড এর পরিবর্তে “নারীদের দ্বীপ“ ইসলা মুজেরেস এর তীরে, কেনকানেরও কাছে এটি তৈরি করেন। এটি ২০০৮ সালের আগস্টে পর্যটনের জন্য উন্মুক্ত করে দেয়া হয়।
নতুন দ্বীপটি প্রাথমিকভাবে ২০ মিটার (৬৬ ফুট) ব্যাসের এবং ১০০০০০ টি বোতল ধারনক্ষমতার ছিল। বড় হওয়া ম্যানগ্রোভ ও বিভিন্ন ধরনের গাছের কারণে এর ব্যাস বেড়ে ২৫ মিটার (৮২ ফুট) হয়। নতুন দ্বীপটিতে তিনটি তীর, একটি বাড়ি, দুটি পুকুর, একটি স্রোতশক্তিচালিত ওয়াশিং মেশিন, সৌর প্যানেল, একটি সৌরশক্তি চালিত জলপ্রপাত ও নদী রয়েছে। দ্বীপটিতে এখনও উন্নয়নের জন্য স্বেচ্ছাসেবকরা কাজ করছে, সোওয়া নিজেও ক্রমাগত উন্নয়ন করে চলেছেন।
২০১১ সালের মে মাসে রেইশি তার দ্বীপটি ইসলা মুজেরেস থেকে বের করার জন্য একটি প্রকল্প শুরু করেন, কারণ এটির বর্তমান স্থান লাগুনা মাজাক্স পয়ারের জন্য আইল্যান্ডটি খুব বড় ছিল। মেক্সিকান সরকার জয়ক্সি আইল্যান্ডকে “ইকো বোট“ হিসেবে পরিচিতি দেয়, ফলে এটিকে নৌকা চালনার সাধারণ নীতিমালা মেনে চলতে হবে,যার মধ্যে অগ্নিনির্বাপক যন্ত্র, জীবনরক্ষাকারী ভাসমান রিং, জরুরি সামগ্রী কেনা অন্তর্ভুক্ত । প্রকল্পটি কিকস্টার্টার ডটকমে ১৮,000 ডলারের একটি লক্ষ্য নিয়ে চালু হয় যা অর্জনে এটি ব্যর্থ হয়েছিল। রেইশি পরবর্তী সময়ে আরও রক্ষণশীল হয়ে ৯,000 ডলারের লক্ষ্য নিয়ে প্রকল্পটি সফলভাবে পুনরায় চালু করেছিলেন।
তথ্যসূত্র
Notes
সন্তোষ দত্ত
সন্তোষ দত্ত (২ ডিসেম্বর ১৯২৫ – ৫ মার্চ ১৯৮৮) একজন বাঙালি অভিনেতা ছিলেন। তিনি সত্যজিৎ রায় পরিচালিত দুটি ফেলুদা সিরিজের চলচিত্র সোনার কেল্লা এবং জয় বাবা ফেলুনাথে জটায়ুর ভূমিকায় অভিনয় করেছিলেন।
চলচ্চিত্র তালিকা
সন্তোষ দত্তের অভিনীত কয়েকটি ছবি হল
আফগানিস্তানে সময়
থাম্ব|আফগানিস্তানের অবস্থান আফগানিস্তান মান সময় হচ্ছে আফগানিস্তানের দাপ্তরিক সময় ইউটিসি+০৪:৩০। আফগানিস্তানে দিবালোক সংরক্ষণ সময় পালন করা হয় না।
আইএএনএ সময় অঞ্চল ডাটাবেস
আফগানিস্তানের আইএএনএ সময় অঞ্চল ডাটাবেসে সময় অঞ্চল "এশিয়া/কাবুল"।
ঘূর্ণিঝড় প্যাট্রিসিয়া
হারিকেন প্যাট্রিসিয়া হল পশ্চিম গোলার্ধের একটি সক্রিয় শক্তিশালী ঘুর্ণিঝড় যা পশ্চিম মেক্সিকোর উপকূলের দিকে আঘাত হানতে পারে বলে ধারণা করা হচ্ছে। বিশ্ব আবহাওয়া সংস্থা এটিকে সাম্প্রতিককালে পশ্চিম গোলার্ধে ক্রান্তীয় ঘূর্ণিঝরগুলোর মধ্যে সবচেয়ে তীব্রতম বলে পরিমাপ করেছে। তাহুয়ানতিপেক উপসাগরে ২০১৫-এর অক্টোবরের মাঝামাঝিতে এটি সৃষ্টি হয়েছিল এবং প্রাথমিকভাবে এটিকে ক্রান্তীয় ঝড়োপ্রবাহ বলে উল্লেখ করা হয়েছিল। পরবর্তিতে এটি ক্রান্তীয় ঝড়োপ্রবাহের মাত্রা অতিক্রম করে ও প্যাট্রিসিয়া নামে নামকরণ করা হয়।
২২শে অক্টোবর এটি ক্রমশ প্রলয়ংকারী ঝড়ে পরিণত হয় এবং আবহাওয়াবিদরা এটিকে ৫ মাত্রার ঘূর্ণিঝড় হিসেবে অবহিত করেন। স্যাটেলাইট যুগে (১৯৬০-এর দশক থেকে বর্তমান) ঘূর্ণিঝড়ের মাত্রা দ্রুত বৃদ্ধির এই হার আগে কখনও রেকর্ড করা হয়নি। শুধুমাত্র ১৯৯৭ সালে ঘূর্ণিঝর লিন্ডার মাত্রা অনেকটা এরকম হারে বৃদ্ধি পেয়েছিল। প্যাট্রিসিয়ার পূর্বমহুর্তে মধ্য আমারেকিায় ব্যাপক বৃষ্টিপাত ও বন্যা পরিস্থিতির সৃষ্টি হয়। হাজার হাজার মানুষ সরাসরি এই ঝড়ের কবলে আক্রান্ত হয়, এরমধ্যে উল্লেখযোগ্য হল গুয়াতেমালা। এই পরিস্থিতিতে কমপক্ষে ৬ জনের হতাহতের খবর পাওয়া যায় তারমধ্যে ৪জন এল সালভাদরে, একজন গুয়াতেমালায় ও একজন নিকারাগুয়ায়।
পরবর্তিতে ২৩শে অক্টোবর প্যাট্রিসিয়া ওই অঞ্চলে ৫ মাত্রার দ্বিতীয় ঘূর্ণিঝর হিসেবে রেকর্ড করা হয়। ১৯৫৯ সালের মেক্সিকো ঘূর্ণিঝরটি ছিল প্রথম ৫ মাত্রার ঘূর্ণিঝর। ৫ মাত্রার ঘূর্ণিঝর হিসেবে ২০০৭-এর ডিনের পর এটি মেক্সিকো উপকূলে আঘাত হানতে পারে বলে ধারণা করা হচ্ছে।
বাংলাদেশ পরমাণু শক্তি কমিশন
ইতিহাস
প্রথমে বিএইসি পাট গবেষণা ইনিস্টিটিউটের ভবনে তাদের কার্যক্রম শুরু করে। এরপর স্থানান্তরিত হয়ে ঢাকা বিশ্ববিদ্যালয় ক্যাম্পাসের ৪ কাজী নজরুল ইসলাম এভিনিউতে কার্যক্রম শুরু করে। বাংলাদেশ পরমাণু শক্তি কমিশন বর্তমানে শেরেবাংলা নগরের আগারগাঁও-এ অবস্থিত। ১৯৮৮ সালের পূর্বে প্রতিষ্ঠানটির নাম ছিল বাংলাদেশ আণবিক শক্তি কমিশন, এরপর নাম পরিবর্তন করে রাখা হয় বাংলাদেশ পরমাণু শক্তি কমিশন। ভৌত বিজ্ঞান, জৈব বিজ্ঞান ও প্রকৌশল এই তিনটি শ্রেণীতে বিভক্ত হয়ে পরমাণু কমিশন তাদের সকল গবেষণা কার্যক্রম পরিচালনা করে থাকে।
ওয়াল স্ট্রিট
thumb|Street sign
thumb|right|ওয়াল স্ট্রিট, নিউ ইয়র্ক, মার্কিন যুক্তরাষ্ট্র
ওয়াল স্ট্রিট নিউ ইয়র্ক শহরের একটি প্রখ্যাত সড়ক। পৃথিবীর অন্যতম গুরুত্ববহ বিনিয়োগ বাজার নিউ ইয়র্ক স্টক এক্সচেঞ্জ এই সড়কে অবস্থিত বলে এর প্রসিদ্ধি জগৎজোড়া। অর্থনীতি বিষয়ক আন্তর্জাতিক দৈনিক পত্রিকা দ্য ওয়াল স্ট্রিট জার্নালের সদর দপ্তর এ সড়কেই অবস্থিত। কার্যত বিংশ শতাব্দীতে "ওয়াল স্ট্রিট" বিশ্ব অর্থনীতির তাপমান যন্ত্রে পরিণত হয়েছে। নিউ ইয়র্ক স্টক এক্সচেঞ্জ ছাড়াও বহু গুরুত্বপূর্ণ আর্থিক প্রতিষ্ঠান এই সড়ক অবস্থিত। এর মধ্যে রয়েছে আমেরিকান স্টক এক্সচেঞ্জ এবং ফেডারেল রিজার্ভ ব্যাংক। মার্কিন যুক্ত রাষ্ট্রের নিউ ইয়র্ক শহরের বাণিজ্য কেন্দ্র ম্যানহ্যাটানের দক্ষিণাংশে, হাডসন নদীর অদূরে, ওয়াল স্ট্রিট অবস্থিত। এটি মার্কিন যুক্তরাষ্ট্রের অর্থনীতিরও ভরকেন্দ্র বটে। উপনিবেশ স্থাপনকারী ওলন্দাজরা ১৬৫৩ খ্রিষ্টাব্দে ব্রিটিশ ও স্থানীয় আদিবাসীদের আক্রমণ প্রতিরোধের জন্য এই এলাকায় মাটির তৈরি রক্ষা প্রাচীর গড়ে তুলেছিল; তা থেকেই এ সড়কের নাম ওয়াল স্ট্রিট (প্রাচীর সড়ক) হয়েছে। ম্যানহ্যাটানের ব্রডওয়ে থেকে ইস্ট রিভার পর্যন্ত বিস্তৃত এই সড়কটি অপ্রশস্ত।
ওয়াল স্ট্রিট নিউ ইউর্কের প্রধান আর্থিক অঞ্চল যা নিউ ইয়র্ককে লন্ডনের প্রধান প্রতিযোগী হিসেবে বিশ্বের আর্থিক রাজধানীতে পরিণত করেছে।
বৈরামুথু
বৈরামুথু (জন্মঃ ১৩ জুলাই ১৯৫৩) হচ্ছেন একজন ভারতীয় কবি, গীতিকার, ঔপন্যাসিক যিনি তামিল চলচ্চিত্র শিল্পে কাজ করেন। তামিল সাহিত্যের একজন খ্যাতিমান মানুষ তিনি। চেন্নাইয়ের পাচাইয়াপ্পা কলেজের স্নাতক বৈরামুথু প্রথমে একজন অনুবাদক হিসেবে কাজ করতেন, সঙ্গে সঙ্গে তিনি একজন কবিতা প্রকাশকও ছিলেন। ১৯৮০ সালে তিনি তামিল চলচ্চিত্র শিল্পে যোগ দেন পি ভারতীরাজা পরিচালিত নিড়ালগাল চলচ্চিত্রের মাধ্যমে। বৈরামুথু তার চল্লিশ বছরের কর্মজীবনে সাড়ে সাত হাজারের মত গান এবং কবিতা লিখেছেন, এবং এটার জন্য সাতটি জাতীয় পুরস্কারও পেয়েছেন। তিনি তার সাহিত্যকর্মের জন্য পদ্মশ্রী, পদ্মভূষণ এবং সাহিত্য অকাদেমি পুরস্কার অর্জন করেছেন।
পূর্ব জীবন
বৈরামুথুর জন্ম হয় ১৯৫৩ সালের জুলাই মাসের ১৩ তারিখে, তার বাবামা রামস্বামী এবং আঙ্গাম্মাল দুজনেই কৃষক ছিলেন, মেট্টুর এলাকায় (তামিলনাড়ুর তেনি জেলাতে) থাকলেও তারা ১৯৫৭ সালে ভাড়ুগাপাট্টিতে চলে আসেন।
স্কুলে পড়াকালীন সময়েই বৈরামুথু তামিল কবিদের কবিতার প্রতি তীব্র আকর্ষণ বোধ করতেন।
আর্মেনিয়া সময়
আর্মেনিয়া মান সময় (AMT) আর্মেনিয়ায় ব্যবহৃত সময় অঞ্চল। আর্মেনিয়া মান সময় ইউটিসি থেকে ০৪ ঘণ্টা এগিয়ে ইউটিসি+০৪:০০. এখানে দিবালোক সংরক্ষণ সময় সমন্বয় করা হত - আর্মেনিয়া গ্রীষ্মকালীন সময় (AMST), যেটি ২০১২ সাল থেকে বন্ধ আছে।
সারাহ মাহবুব খান
সারাহ মাহবুব খান (জন্ম: ৯ ফেব্রুয়ারি ১৯৯১) হল রাওয়ালপিন্ডিতে জন্মগ্রহণকারী একজন পাকিস্তানি টেনিস খেলোয়াড়, যে পাকিস্তানের হয়ে ফেড কাপে খেলেছে, যাতে ২-৮ জয়-পরাজয় নির্ধারিত হয়েছিল।
জন্ম ও প্রাথমিক জীবন
সারাহ মাহবুব খান ১৯৯১ সালের ৯ ফেব্রুয়ারি পাকিস্তানের রাওয়ালপিন্ডিতে জন্মগ্রহণ করেন। তার পিতা মাহবুব খান একজন টেনিস প্রশিক্ষক ছিলেন। ২০০৪ সালে সারাহ পাকিস্তানের সবচেয়ে কমবয়সী জাতীয় চ্যাম্পিয়ন হওয়ার গৌরব অর্জন করে। তার বয়স হয়েছিল মাত্র ১৪ বছর।
কর্মজীবন
২০১০ সালের অক্টোবরে সারাহ মাহবুব খান প্রথম পাকিস্তানি মহিলা টেনিস খেলোয়াড় হিসেবে পাকিস্তানের বাইরে আইটিএফ টুর্নামেন্টের প্রধান ড্রয়ের জন্য যোগ্যতা অর্জন করেছিল। এবং প্রথম পাকিস্তানি হিসেবে আইটিএফ টুর্নামেন্টের কোয়াটার ফাইনালে প্রবেশ করেছিল, যাতে তার সহযোগী ছিল ইরিনা এবং টুর্নামেন্টটি মিশরের আইন সুখনায় অনুষ্ঠিত হয়েছিল।
২০১১ সালের মে মাসে সে নিউ মেক্সিকো বিশ্ববিদ্যালয় দলের হয়ে খেলার জন্য চুক্তিবদ্ধ হয়েছিল। এরপর সে ভার্জিনিয়ার জেমস মেডিসন বিশ্ববিদ্যালয়ে ভর্তি হয় এবং বিশ্ববিদ্যালয় দলের হয়ে চার বছর খেলেছিল। ২০১৫ সালে গ্রাজুয়েশন শেষ হলে সারাহ পাকিস্তানে ফিরে আসে।
লেইলা খান
লেইলা খান হচ্ছেন একজন পাকিস্তানি রাজনীতিবিদ যিনি এপ্রিল ২০১৮ থেকে মে ২০১৮ পর্যন্ত আব্বাসি মন্ত্রিসভায় কেন্দ্রীয় শিক্ষা ও পেশাদারী প্রশিক্ষণ প্রতিমন্ত্রী হিসেবে দায়িত্ব পালন করেন। তিনি জুন ২০১৩ থেকে মে ২০১৮ পর্যন্ত পাকিস্তান জাতীয় সংসদের সদস্য ছিলেন।
শিক্ষা
তিনি যোগাযোগ অধ্যয়নে স্নাতক সম্পন্ন করেছেন।
রাজনৈতিক কর্মজীবন
পাকিস্তানের সাধারণ নির্বাচন, ২০১৩-এ তিনি পাঞ্জাব থেকে মহিলাদের জন্য সংরক্ষিত আসনে পাকিস্তান মুসলিম লীগ (এন) এর প্রার্থী হিসাবে পাকিস্তান জাতীয় সংসদে নির্বাচিত হন।
ডিসেম্বর ২০১৪-এ, তিনি মরিয়ম নওয়াজের পদত্যাগের পর প্রধানমন্ত্রীর যুব কর্মসূচির নিযুক্ত হন, মরিয়ম নওয়াজ চেয়ারপারসন থাকাকালীন লেইলা খান তার উপদেষ্টা হিসেবে দায়িত্ব পালন করেছেন। ২০১৮ সালের এপ্রিল মাসে তাকে প্রধানমন্ত্রী শহীদ খাকান আব্বাসির কেন্দ্রীয় মন্ত্রিসভায় অন্তর্ভুক্ত করা হয় এবং কেন্দ্রীয় শিক্ষা ও পেশাদারী প্রশিক্ষণ প্রতিমন্ত্রী হিসেবে নিযুক্ত করা হয়।  ৩১ মে ২০১৮-এ শহীদ খাকান আব্বাসির কেন্দ্রীয় মন্ত্রিসভার মেয়াদ শেষ হওয়ার পর জাতীয় সংসদের বিলুপ্তির পরে লেইলা খানকে কেন্দ্রীয় শিক্ষা ও পেশাদারী প্রশিক্ষণ প্রতিমন্ত্রী পদটি ছেড়ে দিতে হয়।।
লুৎফর রহমান সরকার
লুৎফর রহমান সরকার‌ ছিলেন বাংলাদেশের কেন্দ্রীয় ব্যাংক বাংলাদেশ ব্যাংকের ষষ্ঠ গভর্নর। তিনি ছিলেন বাংলাদেশের একজন বিশিষ্ট ব্যাংকার এবং ছড়াকার।
প্রারম্ভিক জীবন
লুৎফর রহমান সরকার ১৯৩৪ সালের ১ ফেব্রুয়ারি বগুড়ার শাজাহানপুর উপজেলার আমরুল ইউনিয়নের ফুলকোট গ্রামে জন্মগ্রহণ করেন।
কর্ম জীবন
লুৎফর রহমান সরকার বাংলাদেশের কেন্দ্রীয় ব্যাংক 'বাংলাদেশ ব্যাংক'-এর ষষ্ঠ গভর্নর; মোঃ খোরশেদ আলম দায়িত্ব ত্যাগের পর তিনি ১৯৯৬ সালের ২১ নভেম্বর গভর্নর হিসাবে দায়িত্ব লাভ করেন এবং ১৯৯৮ সালের ২১ নভেম্বর পর্যন্ত এই পদে অধিষ্টিত থাকেন। ১৯৫৭ সালে হাবিব ব্যাংকের কর্মকর্তা হিসেবে তার ব্যাংকিং ক্যারিয়ার শুরু হয়। বাংলাদেশ ব্যাংকের গভর্নর হওয়ার পুর্বে তিনি হাবিব ব্যাংক, রূপালী ব্যাংক, সোনালী ব্যাংক, ইসলামী ব্যাংক বাংলাদেশ লিমিটেড এবং প্রাইম ব্যাংক লিমিটেড এর প্রধান নির্বাহীসহ বিভিন্ন গুরুত্বপূর্ণ দায়িত্ব পালন করেন।
এ কে এম এ মুক্‌তাদির
'''ডা. এ কে এম এ মুক্‌তাদির''' হলেন বাংলাদেশের একজন প্রখ্যাত চক্ষু চিকিৎসক। চিকিৎসা শাস্ত্রে অনন্য সাধারণ অবদানের জন্য ২০২০ সালে তাকে “চিকিৎসাবিদ্যায় স্বাধীনতা পুরস্কার” প্রদান করা হয়।
ডাঃ এ কে এম এ মুকতাদির ময়মনসিংহ জেলার গৌরীপুর উপজেলার বোকাইনগর ইউনিয়নের নয়াপাড়া গ্রামে এক সম্ভ্রান্ত মুসলিম পরিবারে জন্মগ্রহণ করেন। তিনি গৌরীপুর রাজেন্দ্র কিশোর উচ্চ বিদ্যালয় থেকে এসএসসি, সরকারি আনন্দমোহন কলেজ থেকে এইচএসসি ও ময়মনসিংহ মেডিকেল কলেজ থেকে এমবিবিএস ডিগ্রি লাভ করেন।
মুক্তিযুদ্ধ
তিনি একজন বীর মুক্তিযোদ্ধা। ময়মনসিংহের পলাশকান্দায় সম্মুখ যুদ্ধে অংশগ্রহণ করেন তিনি।
শিক্ষাজীবন
১৯৭৫ সালে ময়মনসিংহ মেডিকেল কলেজ হতে এমবিবিএস পাস করেন।
কর্মজীবন
১৯৭৬ সালে গৌরীপুর পাইলট বালিকা বিদ্যালয়ে চক্ষু ক্যাম্প শুরু করেন। ১৯৭৭ সাল থেকে ২০০৩ পর্যন্ত সেখানেই ক্যাম্প চালান। পরবর্তীতে উনার স্ত্রী গাইনি চিকিৎসক ডা. মাহমুদা খাতুনের সহায়তায় প্রতিষ্ঠা করেন ডা. মুকতাদির চক্ষু হাসপাতাল। ২০০৪ সালে নিজস্ব পাঁচ একর জমিতে ১০ শয্যার এই হাসপাতাল স্থাপন করেন। বর্তমানে ১০০ শয্যায় উন্নীত এই হাসপাতাল। চোখের ছানি অপারেশন, নেত্রনালির চিকিৎসা, চোখের মাংস বৃদ্ধি, গ্লুকোমা, চোখের ক্ষত, চোখের গুটি, টিউমার, ট্যারাচোখ সহ চোখের সাধারণ রোগের চিকিৎসা দেওয়া হয় এখানে। তিনি ছিলেন ঢাকা মেডিক্যাল কলেজ ও হাসপাতালের চক্ষু বিভাগের সাবেক অধ্যাপক ও বিভাগীয় প্রধান। ১ লাখ ৬৩ হাজার ৬৫৬ জন জন রোগীকে এখন পর্যন্ত চিকিৎসা দেওয়া হয়েছে।
পুরস্কার ও সম্মাননা
২০০২ সালে লায়ন্স এফ্রিসিওয়ান অ্যাওয়ার্ড, ২০০৫ সালে এএফএও কর্তৃক ডিসটিংগোয়িং সার্ভিস এ্যাওয়ার্ড, একেদাস এ্যান্ডওমেন্ট এ্যাওয়ার্ড অর্জন করেন। ২০১৪ সালে রাষ্ট্রপতি আবদুল হামিদের কাছ থেকে রাষ্ট্রপতি আবদুল হামিদ অ্যাওয়ার্ড পান।  ২০১৫ সালে ভারতে গোল্ডমেডেল পান। ২০১৬ সালে অ্যাসোসিয়েশন অব কমিউনিটি অপথালমলোজি ইন ইন্ডিয়া কর্তৃপক্ষ তাকে লাইফ টাইম অ্যাচিভমেন্ট অ্যাওয়ার্ড দেয়। বাংলাদেশের চক্ষু চিকিৎসা ক্ষেত্রে অসাধারণ অবদানের জন্য ২০২০ সালে দেশের “সর্বোচ্চ বেসামরিক পুরস্কার”   হিসাবে পরিচিত
স্বাধীনতা পুরস্কার” প্রদান করা হয় তাকে।
স্যালমন (রঙ)
স্যামন বা স্যালমন হলো পিঙ্ক-কমলা থেকে হালকা পিঙ্ক পরিসরের একটি কমলা রঙ যা স্যামন বা স্যালমন মাছের মাংসের রঙের সদৃশ। অস্ট্রেলিয়ায় পরিচিত স্যামন বেশিরভাগই কমলা রঙের হয়ে থাকে।
ইংরেজিতে রঙের নাম হিসেবে স্যালমন বা স্যামন শব্দটির রেকর্ডকৃত প্রথম ব্যবহার হয় ১৭৭৬ সালে।
হালকা স্যামন
ডানপাশে বা উপরে প্রদর্শিত রঙটি হলো হালকা স্যামন। এটি এমন একটি রঙ যা স্যামন রঙের সাথে সাদৃশ্যপূর্ণ তবে স্যামনের তুলনায় আরেকটু হালকা।
স্যামন পিঙ্ক
ডানপাশে বা উপরে প্রদর্শিত রঙটি হলো স্যামন পিঙ্ক। ক্রেয়লাতে এটি স্যামন নামে অন্তর্ভুক্ত হয় ১৯৪৯ সালে।
কালচে স্যামন
ডানপাশে বা উপরে প্রদর্শিত রঙটি হলো কালচে স্যামন।
এটি এমন একটি রঙ যা স্যামন রঙের সাথে সাদৃশ্যপূর্ণ তবে স্যামনের তুলনায় আরেকটু গাঢ়। উপরে বর্ণিত দুটি ওয়েব রঙ হালকা স্যামন এবং স্যামনের (স্যামন পিঙ্ক) মতো এটিও এইচটিএমএল এবং সিএসএসে ব্যবহৃত হয়।
অ্যান্ডি মারি
অ্যান্ড্রু "অ্যান্ডি" মারি (Andrew "Andy" Murray) (জন্ম ১৫ই মে, ১৯৮৭) একজন ব্রিটিশ ও স্কটিশ পেশাদার টেনিস খেলোয়াড়। তিনি বর্তমানে যুক্তরাজ্যের সেরা টেনিস খেলোয়াড়। এটিপি র‍্যাঙ্কিং-এ প্রথমবারের মত তিনি২০০৭ সালে শীর্ষ দশে স্থান লাভ করেন এবং ২০০৯ এর আগস্টে ও ২০১৩ এর এপ্রিল/মে মাসে বিশ্ব র‍্যাঙ্কিং-এ দ্বিতীয় স্থান লাভ করেন। মারি ইউএস ওপেন এবং উইম্বলডন চ্যাম্পিয়নশিপ উভয় শিরোপাই অর্জন করেছেন। এছাড়া ২০১২ অলিম্পিকের পুরুষ একক টেনিসেও তিনি শিরোপা অর্জন করেন।
২০১২ ইউএস ওপেনে পাঁচ সেটে নোভাক জকোভিচকে হারিয়ে গ্র্যান্ড স্ল্যাম জিতে ১৯৭৭ সালের পর মারি প্রথম ব্রিটিশ খেলোয়াড় হন। ২০১৩ এর ৭ জুলাই মারি ২০১৩ উইম্বলডন চ্যাম্পিয়নশিপ জয় করেন যা ৭৭ বছর পূর্বে ব্রিটিশ খেলোয়াড় ফ্রেড পেরি এই জয় অর্জন করেছিলেন। এই খেলাতেও মারি জোকোভিচকে হারিয়েছিলেন। মারি তার জীবনের প্রথম উইম্বলডন ফাইনালে রজার ফেদেরারের কাছে হারার পর ২০১২ অলিম্পিক গেমসের পুরুষ এককে ফেদেরারকে পরাজিত করেন। ২০১২ গ্রীষ্মকালীন অলিম্পিকে মারি রৌপ্য পদক অর্জন করেন। এছাড়া পাঁচটি গ্র্যান্ড স্ল্যাম ফাইনালে মারি রানার-আপ হয়েছিলেন: ২০০৮ ইউএস ওপেন, ২০১০ অস্ট্রেলিয়ান ওপেন, ২০১১ অস্ট্রেলিয়ান ওপেন, ২০১২ উইম্বলডন এবং ২০১৩ অস্ট্রেলিয়ান ওপেন। এর মধ্যে তিনটিতে তিনি রজার ফেদেরারের কাছে এবং বাকি দু'টিতে নোভাক জকোভিচের কাছে পরাজিত হন।
ইলিনয় নদী
250px|থাম্ব|ডান|ইলিনয় রাজ্যে ইলিনয় নদী উপত্যকা, [[আব্রাহাম লিংকন স্মারক সেতু|আব্রাহাম লিংকন মেমোরিয়াল ব্রিজ ও লাস্যেল রেল সেতু]] ইলিনয় নদী (মায়ামি-ইলিনয়) মিসিসিপি নদীর একটি প্রধান উপনদী এবং প্রায় দীর্ঘ। মার্কিন যুক্তরাষ্ট্রের ইলিনয় রাজ্যে প্রবাহিত নদীটির  এলাকার একটি নিষ্কাশন অববাহিকা রয়েছে। ইলিনয় শুরু হয় যেখানে দি প্লেইনস নদী ও কানকাকি নদী একত্রিত হয় এবং এর নিষ্কাশন অববাহিকা দক্ষিণ-পূর্ব উইসকনসিন, উত্তর-পশ্চিম ইন্ডিয়ানা ও মধ্য ইলিনয় ছাড়াও দক্ষিণ-পশ্চিম মিশিগানের একটি খুব ছোট এলাকা পর্যন্ত বিস্তৃত হয়।
মিসিসিপির সঙ্গে গ্রেট লেককে সংযোগকারী প্রধান জলপথ হিসেবে আদিবাসী আমেরিকান এবং প্রারম্ভিক ফরাসি ব্যবসায়ীদের মধ্যে নদীটি গুরুত্বপূর্ণ ছিল। এই নদীগুলির ধারে ফরাসি ঔপনিবেশিক বসতিগুলি ১৭তম ও ১৮তম শতকে ইলিনয় দেশ হিসাবে পরিচিত এলাকার কেন্দ্রস্থল তৈরি করেছিল। ইলিনয় ও মিশিগান খাল ও হেনেপিন খাল ১৯তম শতকে নির্মাণের পর, মিশিগান হ্রদ ও মিসিসিপির মধ্যে সংযোগ হিসাবে নদীর ভূমিকা আধুনিক শিল্প জাহাজের যুগে প্রসারিত হয়েছিল। ইলিনয় এখন ইলিনয় জলপথের ভিত্তি তৈরি করেছে।
বুদাউন
বুদাউন ( রোমানীকৃত : Badāʾūn বা Badāyūn, উচ্চারণ bədaːjuː ) হল একটি মধ্যযুগীয় শহর এবং এর সদর দপ্তর বুদাউন জেলা, উত্তর প্রদেশ, ভারত। এটি উত্তর প্রদেশের রোহিলখণ্ড অঞ্চলে সোট নদীর প্রায় এক মাইল পূর্বে এবং গঙ্গা নদীর ২৭ কিমি উত্তরে অবস্থিত। 2011 সালের আদমশুমারি অনুসারে, এর মোট জনসংখ্যা ১,৫৯,২২১ জন, যা বর্তমানে ১,৬১,৫৫৫ জন ধরা হয়েছিলো। সুলতান ইলতুৎমিশের 1210 CE থেকে 1214 CE পর্যন্ত চার বছর রাজত্বকালে দিল্লি সালতানাতের রাজধানী হিসেবে বুদাউন ঐতিহাসিক গুরুত্ব লাভ করে । মুঘল শাসনামলে এটি ছিল উত্তর সীমান্তের সবচেয়ে গুরুত্বপূর্ণ অংশ। বুদাউন একটি বড় বাজার, ঐতিহাসিকভাবে বিখ্যাত এবং ধর্মীয়ভাবে গুরুত্বপূর্ণ শহর। বুদাউন নয়াদিল্লি থেকে 230 কিলোমিটার দক্ষিণ-পূর্বে এবং লখনউ থেকে 245 কিলোমিটার উত্তর-পশ্চিমে, উভয়ই সড়কপথে প্রায় 6 ঘন্টা সময় নেয়।
নিউক্লিয়ন
thumb|একটি পারমাণবিক নিউক্লিয়াসে দুই ধরনের নিউক্লিয়ন থাকে: [[প্রোটন (লাল) এবং নিউট্রন (নীল). ]] রসায়ন ও পদার্থবিদ্যায় পরমাণুর নিউক্লিয়াস গঠনের অন্যতম উপাদান হল নিউক্লিয়ন। প্রতিটি পারমাণবিক নিউক্লিয়াস এক বা একাধিক নিউক্লিয়ন দিয়ে গঠিত হয় এবং নিউক্লিয়াস এক বা একাধিক ইলেকট্রন দ্বারা পরিবেষ্টিত থাকে। নিউক্লিয়ন দুই প্রকার: নিউট্রন ও প্রোটন। এই ভর সংখ্যা ও নিউক্লিয়নের সংখ্যা একই। তাই বেশিরভাগ ক্ষেত্রে নিউক্লিয়ন ব্যবহার না করে ভর সংখ্যা হিসাবেই ব্যবহার করা হয়।
১৯৬০ এর দশক পর্যন্ত নিউক্লিয়নগুলিকে প্রাথমিক কণা বলে মনে করা হত, ছোট অংশ দিয়ে তৈরি নয়। এখন তারা যৌগিক কণা হিসাবে পরিচিত। যা শক্তিশালী মিথস্ক্রিয়া দ্বারা একসাথে আবদ্ধ তিনটি কোয়ার্ক দ্বারা তৈরি হয়।
কিডস রাইটস ফাউন্ডেশন
কিডস রাইটস ফাউন্ডেশন হল নেদারল্যান্ডসের আমস্টারডামে অবস্থিত একটি শিশুদের সহায়তা এবং অ্যাডভোকেসি সংস্থা। ফাউন্ডেশনটি ২০০৩ সালে মার্ক দুলার্ট এবং ইনেগ ইকিংক প্রতিষ্ঠা করেছিলেন। কিডস রাইটস রাশিয়া, ভারত, দক্ষিণ আফ্রিকা এবং ফিলিপাইন সহ বিশ্বের বেশ কয়েকটি দেশে স্বতন্ত্র স্থানীয় সহায়তা প্রকল্পের জন্য অর্থ সংগ্রহ করে।
বিবরণ
সংস্থাটি নোবেল শান্তি পুরস্কার বিজয়ী ডেসমন্ড টুটুকে উদ্ধৃত করে বলেছে, "কিডস রাইটস পুরোপুরি নির্বাককে কণ্ঠ দেওয়ার চেষ্টা করছে।"
সংস্থার লক্ষ্য হ'ল বিশ্বজুড়ে দুর্বল শিশুদের সহায়তা ও ক্ষমতায়ন করা, ছোট-ছোট স্থানীয় প্রকল্পগুলির জন্য তহবিল সংগ্রহ করা এবং আন্তর্জাতিক মিডিয়াগুলির মাধ্যমে শিশুদের অধিকারের জন্য সচেতনতা বৃদ্ধি করা।
শিশুদের অধিকারের পক্ষে ও দুর্বল শিশুদের অবস্থার উন্নতিতে উল্লেখযোগ্য অবদান রেখেছে এমন একটি শিশুকে সম্মান জানাতে ফাউন্ডেশনটি একটি বার্ষিক পুরস্কার, আন্তর্জাতিক শিশু শান্তি পুরস্কার প্রতিষ্ঠা করেছে। প্রথম শিশুদের শান্তিতে পুরস্কারটি ২০০৫ সালে মিখাইল গর্বাচেভ রোমে নোবেল ফর পিস সামিটের সময় নোবেল শান্তি পুরস্কার বিজয়ীদের বার্ষিক বৈঠক উপস্থাপন করেছিলেন। ১০,০০০ ডলার পুরস্কারটি মরণোত্তরভাবে দক্ষিণ আফ্রিকার এক ছেলে নকোসি জনসনকে দেওয়া হয়েছিল যিনি এইচআইভি / এইডস আক্রান্ত শিশুদের প্রতি দৃষ্টি আকর্ষণ করেছিলেন এবং এনকোসির হাভেন এতিমখানা স্থাপন করেছিলেন।
কিডস রাইটের জন্য তহবিল সংগ্রহের দাতব্য ইভেন্টগুলি নেদারল্যান্ডসে জাতীয়ভাবে টেলিভিশনে প্রচারিত হয়েছে এবং আন্দ্রেয়া বোসেলি, রোনান কেটিং, ইলস ডি ল্যাঞ্জ এবং সুগাবাবাসের মতো সুপরিচিত শিল্পীরা অভিনয় উপস্থাপনা করেছেন। কর্পোরেট স্পনসরগুলিতে ABN-AMRO, Akzonobel এবং Wilde Ganzen অন্তর্ভুক্ত।।
কিডড্রাইটস ফাউন্ডেশন কিডসারাইটস সম্পর্কিত নয়, একজন ইন্ডিয়ানাপলিস ভিত্তিক প্রকাশক এবং শিশু নির্যাতন প্রতিরোধ ও চিকিত্সার উপকরণ বিতরণকারী।
মাসিক আল কাউসার
thumb|মাসিক আল কাউসারের লোগো
মাসিক আল কাউসার বাংলাদেশ থেকে বাংলা ভাষায় প্রকাশিত বহুল প্রচারিত একটি গবেষণাধর্মী মাসিক ইসলামি পত্রিকা। ২০০৫ সালের ফেব্রুয়ারি থেকে এর প্রকাশনা শুরু হয়। এটি উচ্চতর শিক্ষা ও গবেষণা প্রতিষ্ঠান মারকাযুদ দাওয়াহ আল ইসলামিয়া, ঢাকার মুখপত্র। এ পত্রিকায় সাধারণত বিভিন্ন ইসলামি প্রবন্ধ, মাসলা-মাসায়েল, সমকালীন যুগ জিজ্ঞাসার জবাব প্রভৃতি নিয়ে লেখা হয়।
বিবরণ
এটি গবেষণামূলক উচ্চতর শিক্ষা প্রতিষ্ঠান মারকাযুদ দাওয়াহ আল ইসলামিয়া, ঢাকার মুখপত্র। ইসলামি শিক্ষা, সংস্কৃতি ও ফিকহ সম্প্রসারণের লক্ষ্য নিয়ে ২০০৫ সালের ফেব্রুয়ারি মাসে মিরপুর, ঢাকায় এটি প্রতিষ্ঠা লাভ করে। বছরে পত্রিকাটির ১১ টি সংখ্যা প্রকাশিত হয়। প্রতি বছর শাবান ও রমজান সংখ্যা একত্রে প্রকাশিত হয়। প্রতিষ্ঠালগ্ন থেকেই আবুল হাসান মুহাম্মদ আবদুল্লাহ এর সম্পাদক হিসেবে দায়িত্ব পালন করছেন। এর প্রতিষ্ঠাকালীন উপদেষ্টা ছিলেন আবদুল হাই পাহাড়পুরী এবং তত্ত্বাবধায়ক হিসেবে দায়িত্ব পালন করে আসছেন মুহাম্মদ আব্দুল মালেক। এ পত্রিকাটির কার্যালয় ৩০/১৩, পল্লবী, মিরপুর-১২, ঢাকা-১২১৬-তে অবস্থিত। ২০০৯ সালের ডিসেম্বর থেকে পত্রিকাটির ওয়েব সংস্করণ চালু হয়েছে। আন্তর্জাতিক পরিমণ্ডলে ইসলামের শিক্ষা প্রচারের লক্ষ্যে এটির ইংরেজির সংস্করণ চালু প্রক্রিয়াধীন রয়েছে। এ পত্রিকাটিতে সাধারণত উল্লেখযোগ্য মুফতি, আলেমদের লেখনী, প্রবন্ধ, ফতুয়া প্রকাশিত হয়ে থাকে। তার মধ্যে রয়েছেন আবুল হাসান আলী নদভী, মুহাম্মদ রফি উসমানি, মুহাম্মদ তাকি উসমানি, আবু তাহের মেসবাহ, আবুল হাসান মুহাম্মদ আব্দুল্লাহ, মুহাম্মদ আব্দুল মালেক প্রমুখ। এ পত্রিকায় বিভিন্ন ইসলামি প্রবন্ধ, মাসলা মাসায়েল, সমকালীন যুগ জিজ্ঞাসার জবাব প্রভৃতি নিয়ে লেখা হয়।
নিয়মিত আয়োজন
পত্রিকাটির নিয়মিত আয়োজনের মধ্যে রয়েছে:
প্রকাশনা
পত্রিকাটির বিভিন্ন প্রবন্ধ সংকলিত হয়ে কিছু স্বতন্ত্র পুস্তকও প্রকাশিত হয়েছে। তার মধ্যে রয়েছে:
জিম্বাবুয়ে জাতীয় ফুটবল দল
যোদ্ধা নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় জিম্বাবুয়ের রাজধানী হারারেতে অবস্থিত। বর্তমানে এই দলের ম্যানেজারের দায়িত্ব পালন করছেন জ্রাভকো লোগারুশিচ এবং অধিনায়কের দায়িত্ব পালন করছেন ইউপেনে আক্রমণভাগের খেলোয়াড় নলেজ মুসোনা।
জিম্বাবুয়ে এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সে জিম্বাবুয়ে এপর্যন্ত ৪ বার অংশগ্রহণ করেছে, যেখানে প্রত্যেকবার তারা শুধুমাত্র গ্রুপ পর্বে অংশগ্রহণ করতে সক্ষম হয়েছে।
পিটার এনদলোভু, নরমান মাপেজা, তিনাশে নেঙ্গোমাশা, নলেজ মুসোনা এবং খামা বিল্লিয়াতের মতো খেলোয়াড়গণ জিম্বাবুয়ের জার্সি গায়ে মাঠ কাঁপিয়েছেন।
র‌্যাঙ্কিং
ফিফা বিশ্ব র‌্যাঙ্কিংয়ে, ১৯৯৫ সালের এপ্রিল মাসে প্রকাশিত র‌্যাঙ্কিংয়ে জিম্বাবুয়ে তাদের ইতিহাসে সর্বোচ্চ অবস্থান (৪০তম) অর্জন করে এবং ২০০৯ সালের অক্টোবর মাসে প্রকাশিত র‌্যাঙ্কিংয়ে তারা ১৩১তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে জিম্বাবুয়ের সর্বোচ্চ অবস্থান হচ্ছে ৫৬তম (যা তারা ১৯৯৫ সালে অর্জন করেছিল) এবং সর্বনিম্ন অবস্থান হচ্ছে ১২৮। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
ভৈরবী
ভৈরবী হিন্দু দেবী মহাবিদ্যার সাথে যুক্ত। তিনি ভৈরবের পত্নী।
প্রতীকায়ন
left|thumb|245x245px|ভৈরব তার পত্নীর সাথে, ভৈরবী ভৈরবী নামের অর্থ "সন্ত্রাস" বা "বিস্ময়কর"। তিনি দশটি মহাবিদ্যার পঞ্চম। তাঁকে ত্রিপুরভৈরবী বলেও বলা হয়। "ত্রি" অর্থ তিনটি, "পুর" অর্থ দুর্গ, শহর, নগর ইত্যাদি। ত্রিপুর সচেতনতার তিনটি পৃথক অবস্থা বোঝায় অর্থাৎ সক্রিয়, স্বপ্ন এবং গভীর নিদ্রা। তিনি সব ত্রিদেব রূপে থাকেন এবং একবার এই ত্রয়ী অতিক্রান্ত হ’লে ব্রহ্ম অর্জিত হন। ভিন্ন জনশ্রুতিতে, একবার তার কৃপা পেলে আমরা শিব চেতনা উপলব্ধি করতে পারি। তাই তাঁকে ত্রিপুরভৈরবী বলা হয়।
দেবীমাহাত্ম্যে তার ধ্যান শ্লোকে তার রূপ বর্ণনা করা হয়েছে। তার চার হাত, এক হাতে গ্রন্থ, একটিতে জপমালা, একটিতে অভয় মুদ্রা এবং অন্যটিতে বরদা মুদ্রা নিয়ে পদ্মের ওপর বসে আছেন। তিনি রক্তবর্ণ পোশাক পরিধান করেন এবং গলায় বিচ্ছিন্ন মুণ্ডের মালা পরিধান করেন। তার তিনটি চক্ষু আছে এবং তার মাথায় একটি অর্ধচন্দ্র সাজানো আছে। ভিন্ন রূপে তিনি একটি  তরোয়াল এবং এক পাত্র রক্ত নিয়ে এবং ভিন্ন দুইহাতে অভয় তথা বরদা মুদ্রা আছে। তাঁকে শিবের ওপর বসা অবস্থায় চিত্রিত করা হয়েছে, যা তান্ত্রিক পূজায় অধিক প্রাধান্য পায়। রাজরাজেশ্বরীর সাথে সাদৃশ্যপূর্ণ একজন রাণী হিসাবেও তাঁকে চিত্রিত করা হয়েছে। right|thumb|150x150px|ভৈরবী যন্ত্র ত্রিপুরভৈরব মূলাধার চক্রে অবস্থান করছেন। তার মন্ত্রটিতে তিনটি বর্ণ আছে এবং এইগুলি সব মূলাধার চক্রের কেন্দ্রস্থলে একটি উল্টো ত্রিভুজ সৃষ্টি করে। তিনি কামরূপ আকারে মূলাধার চক্রের স্রষ্টা, এখানে তিনটি বিন্দু গঠিত যার একটি উল্টো ত্রিভুজ গঠন করেন, যার থেকে সব ত্রিদ জন্ম গ্রহণ করেন, যা শেষ পর্যন্ত এই মহাবিশ্বের সৃষ্টিতে পরিচালিত হয়। মূলাধার চক্রের অন্তঃস্থের ত্রিভুজটি কামরূপ নামে পরিচিত। ত্রিভুজের তিনটি বিন্দুতে তিনটি বীজাক্ষরের (পবিত্র অক্ষর) এবং তিনটি বীজাক্ষর ত্রিভুজের নিকট দিয়ে একটি অন্যটির সাথে যুক্ত এবং এই উভয় পক্ষের ইচ্ছাশক্তি, জ্ঞানশক্তি এবং ক্রিয়াশক্তি বা ঐশিক ইচ্ছা, ঐশিক জ্ঞান এবং ঐশিক ক্রিয়ার প্রতিনিধিত্ব করে। ত্রিপুরসুন্দরী এবং ত্রিপুরভৈরবী নিবিড়ভাবে জড়িত কিন্তু ভিন্ন। ত্রিপুরভৈরবীকে সুপ্ত শক্তি হিসাবেও চিহ্নিত করা হয় যেখানে ত্রিপুরের সুন্দর এই সুপ্ত শক্তিকে বাস্তব রূপদান করে এবং এই শক্তিটিকে উচ্চতর চক্রের সহস্রার চক্রের দিকে নিয়ে যায়। দেবী ভৈরবী ঊর্ধ্ব আন্মায়ের দেবী।
পৌরাণিক উপাখ‍্যান
ভৈরবী তন্ত্রের কুণ্ডলিনীর একজন মহিলা পারদর্শী হয়ে উপাধি প্রাপ্ত হয়েছেন। একজন যোগিনী তন্ত্রের শিক্ষার্থী বা অভিলাষী। একজন ভৈরবী হলেন তিনি যা সফল হয়েছেন। যিনি ভৈরবীর অবস্থা অর্জন করেছেন, তিনি মৃত্যুর ভয়ের ঊর্ধে এবং সেজন্য অধিক ভয়ঙ্কর; মঙ্গলকেও তিনি শাসন করেন।
মহিষাসুরকে বধ করার সময় দেবী উত্তম মধু (মদ‍্য) পান করে উন্মত্ত ও ক্রোধে লোহিতলোচনা হয়ে পড়েছিলেন। দেবী বলিলেন, গর্জ্জ গর্জ্জ ক্ষণং মূঢ় মধু যাবৎ পিবাম‍্যহম্। ময়া ত্বয়ি হতেহত্রৈব গর্জিষ‍্যন্তাষু দেবতা।। অর্থাৎ, রে মূঢ় আমি যতক্ষণ মধু পান করছি ততক্ষণ যত ইচ্ছে গর্জন কর। আমি তোকে হত‍্যা করে দেবগণের কার্যসিদ্ধি করব।
তিনি এক লাফে শূলহস্তে মহিষরূপী মহিষাসুরের ঘাড়ে বাম পা দিয়ে চাপ দিলে মহিষের মাথা খসে পড়েছিল। দেবীর এই রূপকেই ভৈরবী বলা হয়।
ভৈরবী পুরাণ তথা তন্ত্র অনুসারে ভৈরবের পত্নী।
তাঁকে শুভঙ্করী নামেও ডাকা হয়, যার অর্থ হল যে তিনি তার ভক্তদের যারা তার সন্তান, তাঁদের শুভকর্মের কর্তা, যার অর্থ তিনি একজন ভাল মা। যারা অযৌক্তিক তথা নিষ্ঠুর তাঁদের প্রতি সহিংসতা, শাস্তি এবং রক্তপাতের পক্ষে তিনি থাকেন, যার অর্থ এই যে তিনি তাঁদের সব সহিংসতার জনক। তাঁকে হিংসাত্মক এবং ভয়ানক হিসাবে দেখা যায় বলে বোধ করা হয় কিন্তু তিনি তার সন্তানদের কাছে সৌম্য জননী (মাতা)।
আনতারাহ ইবন শাদ্দাদ
আনতারাহ ইবন শাদ্দাদ (عنترة بن شداد العبسي, ʿআনতারাহ ইবন শাদ্দাদ আল-ʿআবসি; খ্রিঃ ৫২৫–৬০৮), যিনি ʿআনতার নামেও পরিচিত, একজন ইসলাম-পূর্ব আরব নাইট ও কবি ছিলেন, যিনি একইসাথে তার কবিতা ও দুঃসাহসিক জীবনের জন্য বিখ্যাত। তার উল্লেখযোগ্য কবিতা দিয়ে মু'আলাকাত-এর একটি অংশ রয়েছে,  যেগুলো একসময় কাবার দেয়ালে বিখ্যাত সাতটি "ঝুলন্ত ওডে"-র সংকলন।
জীবন
200px|right|থাম্ব|১৯ শতকের একটি ট্যাটুতে আনতারাহ ও আবলা। 200px|right|থাম্ব|আনতারাহ যেখানে আবলার সাথে দেখা করতো সে বিখ্যাত পাথরের একটি সাম্প্রতিক ছবি। ʿআনতারাহ আরবের নাজদে জন্মগ্রহণ করেন। তার পিতা ছিলেন শাদ্দাদ আল-ʿআবসি, বনু আবসের একজন সম্মানিত যোদ্ধা। তার মা ছিলেন জাবিবাহ একজন ইথোপিয়ান মহিলা। তার বাবা যুদ্ধের সময় তার মাকে একজন দাসী হিশেবে অপহরণ করে আনেন।  তিনি তাঁর গায়ের কালো রঙের জন্য "আরব কাক" (আল-আগরিবাহ আল-'আরব) নামে পরিচিত ছিলেন।ʿআনতারাহ নিজেও একজন দাস হিশেবে বড় হন। তিনি তার চাচাতবোন  ʿআবলার প্রেমে পতিত হন, কিন্তু তার নিজের সামাজিক অবস্থানের জন্য বিয়ে করার আশা করতে পারেননি। তার বাবার স্ত্রী শাম্মিয়াহর শত্রুতারও স্বীকার হন তিনি।
তিনি তার অসাধারণ ব্যক্তিগুণ, যুদ্ধে সাহস ও কবিতায় অসাধারণত্বের জন্য সম্মান ও জনপ্রিয়তা অর্জন করতে সক্ষম হন। অন্য একটি জাতি বনু ʿআবসকে আক্রমণের পর তিনি তার স্বাধীনতা অর্জন করেন। তার বাবা তাকে বললেন, "ʿআনতারাহ, যোদ্ধাদের সাথে যুদ্ধ করো", তিনি উত্তরে বললেন, "দাসরা যুদ্ধ করতে আক্রমণ করতে জানে না, দাসরা রক্ষা করতে জানে না, তারা শুধু তাদের প্রভুদের অধীনে কাজ করতে জানে, আর ছাগলের দুধ দোহাতে জানে।"। তার পিতা তাকে উত্তরে বললেন: "তোমার জাতিকে রক্ষা করো, ও ʿআনতার, তুমি স্বাধীন"। আক্রমণকারীদের হারানো পর, তিনি তার চাচাত বোনকে বিয়ে করার অনুমতি চান। বিয়ে করার জন্য আনতারাকে পূর্ব আরব রাজ্য থেকে বিশেষ একপ্রকারের উট আনতে হতো। ʿআনতারাহ  ʿআবস ও দুবিয়ানের অনেকগুলো গোষ্ঠীর যুদ্ধে অংশ করেন।
তার মৃত্যুর সময় ও ধরন নিয়ে বিভিন্ন বিতর্ক আছে। তাইয়ের যুদ্ধে তিনি মারা যান, অথবা বৃদ্ধ বয়সে মৃত্যুবরণ করেন।
ʿআনতারাহর কবিতায় যুদ্ধপ্রি মূল্যবোধ, সাহসিকতা ও নায়োকচিত আচরনে কথা, সাথে সাথে ʿআবলার জন্য তার ভালবাসার কথা বলে। তার একটি কবিতা মু'আলাকাতে যুক্ত হওয়ার পর তার কবিতা অমরত্ব অর্জন করে। যুদ্ধ, বর্ম, অস্ত্র, ঘোড়া, মরু ও সেসময়ের বিভিন্ন থিমের উপস্থিতি তার কবিতাকে ঐতিহাসিক ও সাংস্কৃতিকভাবে গুরুত্বপূর্ণ করে তুলে।
উত্তরাধিকার
200px|left|থাম্ব|কাঁচের উপর আনতারাহ ইবন শাদ্দাদের একটি আলেপ।
ʿআনতার ও ʿআবলার প্রেমকাহিনী আল-আসমায়ীর কাব্যিক সাগায় এসেছে, যিনি হারুনুর রশিদের একজন সভাকবি ছিলেন। আরব কফিঘরের ঐতিহ্যবহারী গল্প বলিয়েরা এখনও এ কবিতাগুলো আবৃতি করেন। ইংরেজি সাহিত্যের আর্থারিয়ান রোমান্সসমূহের সাথে এর গুরুত্বের তুলনা করা হয়। বৈৎলেহেমের সাতটি বিখ্যাত গোষ্ঠীর একটির নাম আনত্রেহ, যার নামকরণ করা হয়েছে ʿআনতারাহ থেকে।
রাশিয়ান সুরকরা নিকোলাইন রিমস্কি-কোরশাকোভ তার ২ নং সিম্পনি লিখেন ʿআনতারের উপকথার উপর ভিত্তি করে। ১৮৯৮ সালে ফরাসি শিল্পী এতিয়েনে দিনেত ১৩ শতকের আরবি কবিতা আনতার-এর অনুবাদ করেন, যা ʿআনতারাহকে ইউরোপিয়দের নজরে আনে।
লেবানিয় শিল্পী রফিক চরাফ আন্তার ও আবলার উপকথাকে ভিত্তি করে পেইন্টিঙের একটি ধারা নির্মান করেন।‌
কর্ম
আনতারার কবিতাগুলো উইলহেম অলওয়ার্ডটের লেখা দ্যা ডিভান্স অব দ্যা সিক্স এনশেন্ট এরাবিক পোয়েটস (লন্ডন, ১৮৭০) এ প্রকাশিত হয়; তারা পরবর্তীতে বৈরুতে (১৮৮৮) এ আলাদা করে প্রকাশিত হয়।
সরকারি সতীশ চন্দ্র বালিকা উচ্চ বিদ্যালয়, সুনামগঞ্জ
সরকারি সতীশ চন্দ্র বালিকা উচ্চ বিদ্যালয় হচ্ছে বাংলাদেশের সুনামগঞ্জ জেলার সুনামগঞ্জ পৌরসভায় অবস্থিত একটি মাধ্যমিক বিদ্যালয়। বিদ্যালয়টি প্রতিষ্ঠিত হয়েছিলো ১৯৪০ সালে।
শিক্ষা কার্যক্রম
বিদ্যালয়টিতে শুধুমাত্র মেয়েদের অধ্যয়নের সুযোগ থাকে। বর্তমানে এ বিদ্যালয়ে ৬ষ্ঠ থেকে ১০ম শ্রেণি পর্যন্ত শিক্ষাদান করা হয়।
ল্যাবরেটরি
বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।
গ্রন্থাগার
বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।
খেলাধুলা ও বিভিন্ন সাংস্কৃতিক কর্মকাণ্ড
শিক্ষার্থীদের খেলাধুলার জন্য মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়। বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।
সহশিক্ষা কার্যক্রম
এ বিদ্যালয়ে খেলাধুলা, সাংস্কৃতিক ও অন্যান্য সহশিক্ষা কার্যক্রম সাফল্যের সাথে পরিচালিত হয়।
হরিণমারীর ঐতিহ্যবাহী সূর্যপুরী আমগাছ
হরিণমারীর ঐতিহ্যবাহী সূর্যপুরী আমগাছটি ঠাকুরগাঁওয়ের বালিয়াডাঙ্গী উপজেলার হরিণমারী সীমান্তে মন্ডুমালা গ্রামে অবস্থিত। রংপুর বিভাগের অন্তর্গত ঠাকুরগাঁও জেলার উপজেলা বালিয়াডাঙ্গীর উত্তরে ভারতের পশ্চিমবঙ্গ রাজ্য ও আটোয়ারী উপজেলা, দক্ষিণে রানীশংকাইল উপজেলা, পূর্বে ঠাকুরগাঁও সদর উপজেলা, পশ্চিমে ভারতের পশ্চিমবঙ্গ রাজ্য। এই উপজেলা ২৫°৫৯' উত্তর অক্ষাংশ হতে ২৬°১২' উত্তর অক্ষাংশ এবং ৮৮°১০' পূর্ব দ্রাঘিমাংশ হতে ৮৮°২২' পূর্ব দ্রাঘিমাংশ পর্যন্ত বিস্তৃত। প্রায় ২০০ বছরের ঐতিহ্য নিয়ে সগৌরবে দাঁড়িয়ে আছে এই আমগাছটি, যা দক্ষিণ এশিয়ার মাঝে সর্বোবৃহৎ।
ইতিহাস
বালিয়াডাঙ্গী উপজেলায় চারটি নদী রয়েছে। সেগুলো হচ্ছে নাগর নদী, কুলিক নদী, নোনা নদী, তীরনই নদী ও আমনদামন নদী। এই নদীবিধৌত উপজেলার পাশেই আমগাছটির অবস্থান। তবে আমগাছটির সঠিক ইতিহাস পাওয়া যায় না। তবে আনুমানিক স্থানীয়দের মতে ১৫০ বছর থেকে ২০০ বছর হবে এর বয়স।
যাবার উপায়
সরাসরি ঢাকা থেকে এর দূরত্ব ৪৫০ কিলোমিটার। বাস, প্লেনযোগে ভ্রমণ করে ঠাকুরগাঁও সদরে এসে ৪০ মিনিটের পথ অতিক্রম করে ঘুরে আসা যায় আমগাছটি থেকে।
তাতিয়ানা আব্রামোভা
জীবনী
তাতিয়ানা আব্রামোভা টিয়ুমেনে জন্মগ্রহণ করেন এবং জন্মের পরেই নিঝনেভারতোভোস্ক এ চলে যান। কয়েক বছর পর তারা আবার টিউম্যান এ চলে আসেন্,যেখানে তাটিয়ানা সঙ্গীত স্কুল থেকে স্নাতক শেষ করেন। উচ্চ বিদ্যালয় এষ করার পরে তার পরীক্ষার জন্য মস্কো আসার কথা থাকলেও তিনি অপ্রত্যাশিতভাবে সেন্ট পিটার্সবার্গে চলে আসেন এবং সেখানেই থেকে যান। ১৯৯২ সালে তিনি মর্নিং স্টার নামে একটি পপ সংগীত প্রতিযোগীতায় অংশ নিয়েছিলেন এবং ১৯৯৫ সালে তার প্রথম অ্যালবাম "লেটার" প্রকাশ করেছিলেন। ১৯৯৪ সালে তিনি ইয়াল্টা-মস্কো-ট্রানজিট (দ্বিতীয় পুরস্কার), ইউরোপ প্লাস (শ্রোতা পুরস্কার) পান এবং ভিয়েটেস্কের স্লাভিয়ানস্কি বাজার এবং সেন্ট পিটার্সবার্গে তরুণ অভিনয়কারীদের প্রতিযোগিতাতে অংশ নেন। ১৯৯৬ সালে তিনি নাট্য থিয়েটারের অভিনেতা ও পরিচালক হিসাবে সেন্ট পিটার্সবার্গে ইউনিভার্সিটি অফ হিউম্যানিটিস থেকে স্নাতক শেষ করেন। তিনি টিভি প্রোগ্রামের একটি সিরিজ হোস্ট করেছেন (সঙ্গীত পরীক্ষা এবং শারম্যান শো, রাশিয়া -1 )।
ব্যক্তিগত জীবন
তিনি ফটোগ্রাফার এবং ক্যামেরাম্যান সের্গেই কুলিশেনকোকে বিয়ে করেছিলেন। তাদের ২ টি সন্তান ছিল - ইভান (২০০৪) এবং আলেকজান্ডার (২০০৮)। ২০১৪ সালের মে মাসে তিনি অভিনেতা ইউরি বেলাইয়েভকে বিয়ে করেন।
আজারবাইজান সময়
থাম্ব|242x242পিক্সেল|আজারবাইজানের অবস্থান আজারবাইজান মান সময় (AZT), আজারবাইজানে ব্যবহৃত সময়। এই মান সময় ইউটিসি থেকে ৮ ঘণ্টা এগিয়ে (ইউটিসি+০৪:০০). গ্রীষ্মকালীন সময় এখন ব্যবহৃত হয় না, কিন্তু ২০১৬ সাল পর্যন্ত এখানে সময় এক ঘণ্টা এগিয়ে ইউটিসি+০৫:০০ গ্রীষ্মকালীন সময় চালু ছিল।.
বীরতারা ইউনিয়ন
বীরতারা ইউনিয়ন নামে বাংলাদেশে মোট ২টি ইউনিয়ন রয়েছে। যথা:
বাহরাইনে সময়
থাম্ব|বাহরাইনে সময় বাহরাইনে সময় হচ্ছে আরব মান সময় (AST) (ইউটিসি+০৩:০০)। বাহরাইন বর্তমানে গ্রীষ্মকালীন সময় পালন করে না।
ভারতের সুবর্ণ যুগ
থাম্ব|প্রাচীন ভারতের মানচিত্র ভারতের সুবর্ণ যুগ বলতে খ্রীষ্টীয় তৃতীয় শতাব্দী থেকে খ্রীষ্টীয় ষষ্ট শতাব্দী সময়ের যুগ কে বলা হয়। এই সময় কালে ভারতের ইতিহাসে জ্ঞান বিজ্ঞান,গণিত, স্থাপত্য, ধর্ম ,ললিত কলা, দর্শন ইত্যাদি বিভিন্ন ক্ষেত্রে প্রভুত উন্নতি সাধন হয়েছিল।
রবীন্দ্র মৈত্রী বিশ্ববিদ্যালয়
রবীন্দ্র মৈত্রী বিশ্ববিদ্যালয় বাংলাদেশের একটি বেসরকারি বিশ্ববিদ্যালয়। এটি কুষ্টিয়ার রাম চন্দ্র রায় চৌধুরী সড়কে অবস্থিত। ২০১৫ সালে বিশ্ববিদ্যালয়টি ইউজিসির অনুমোদন লাভ করে। বর্তমানে চারটি অনুষদের অধীনে বিশ্ববিদ্যালয়টির শিক্ষা কার্যক্রম পরিচালিত হচ্ছে।
ইতিহাস
২০১১ সালে কুষ্টিয়ার ইসলামী বিশ্ববিদ্যালয়ের আইন অনুষদের ডিন মোহাম্মদ জহুরুল ইসলামের নেতৃত্বাধীন ট্রাস্টি বোর্ডে শিক্ষা মন্ত্রণালয়ে লিজেন্ড ট্রাস্ট ইউনিভার্সিটি নামে একটি বিশ্ববিদ্যালয় তৈরির অনুমতি চেয়ে আবেদন করে। সে সময় বিশ্ববিদ্যালয় মঞ্জুরি কমিশনের পক্ষ থেকে ক্যাম্পাস পরিদর্শন করা হলেও অনুমোদন পেতে দেরি হতে থাকে। পরবর্তীতে ২০১৫ সালে কুষ্টিয়ার সংসদ সদস্য হাসানুল হক ইনু বিষয়টি প্রধানমন্ত্রী শেখ হাসিনার কাছে উত্থাপন করলে তিনি রবীন্দ্রনাথ ঠাকুরের নামে বিশ্ববিদ্যালয় করার পরামর্শ দেন।
পূর্বে কুষ্টিয়ার শিলাইদহে রবীন্দ্র বিশ্ববিদ্যালয়ের একটি ক্যাম্পাস হওয়ার কথা ছিল। কিন্তু ২০১৫ সালের ৮ মে শিলাইদহের কুঠিবাড়িতে রবীন্দ্রজয়ন্তীর এক অনুষ্ঠানে ইনু জানান, শেখ হাসিনা কুষ্টিয়ায় রবীন্দ্রনাথের নামে একটি পৃথক বেসরকারি বিশ্ববিদ্যালয় স্থাপনে সম্মতি দিয়েছেন।
১১ মে ইনু মন্ত্রীসভার বৈঠকে প্রস্তাবিত বিশ্ববিদ্যালয়ের জন্য চারটি নাম প্রস্তাব করলে শেখ হাসিনা রবীন্দ্র মৈত্রী বিশ্ববিদ্যালয় নামটি পছন্দ করেন। বিশ্ববিদ্যালয়ের ট্রাস্টি বোর্ড এ নামটি গ্রহণ করে এবং হাসানুল হক ইনুকে বোর্ডের চেয়ারম্যান করা হয়। ২০১৫ সালের ২৯ ডিসেম্বর বিশ্ববিদ্যালয়টি সরকারি অনুমোদন লাভ করে।
প্রশাসন
বিশ্ববিদ্যালয়টি একটি ট্রাস্টি বোর্ডের অধীনে পরিচালিত হয়, যার চেয়ারম্যান সাবেক তথ্যমন্ত্রী হাসানুল হক ইনু এবং ভাইস চেয়ারম্যান মোহাম্মদ জহুরুল ইসলাম। বর্তমানে বিশ্ববিদ্যালয়টির উপাচার্য হিসেবে দায়িত্ব পালন করছেন ইসলামী বিশ্ববিদ্যালয়ের সাবেক কোষাধ্যক্ষ মোঃ শাহজাহান আলী। আর কোষাধ্যক্ষ ও রেজিস্ট্রার হিসেবে দায়িত্ব পালন করছেন যথাক্রমে মোহাম্মদ মামুন এবং ইসমাত আরা খাতুন।
আবাসিক হল
বিশ্ববিদ্যালয়টিতে ছাত্রীদের থাকার জন্য প্যারীসুন্দরী হল নামে একটি হল রয়েছে। নীল বিদ্রোহের অন্যতম নেত্রী প্যারীসুন্দরী দেবীর নামানুসারে হলটির নামকরণ করা হয়েছে। ২০১৯ সালের ৪ জুলাই হলটি উদ্বোধন করা হয়।
নেভাডা
নেভাডা পশ্চিম যুক্তরাষ্ট্রের একটি রাজ্য। [ রাজ্যটি উত্তর-পশ্চিমে অরেগন, উত্তর-পূর্বে আইডাহো, পশ্চিমে ক্যালিফোর্নিয়া, দক্ষিণ-পূর্বে অ্যারিজোনা এবং পূর্বে ইউটা দ্বারা সীমাবদ্ধ। নেভাদা হল সপ্তম সর্বাধিক বিস্তৃত, ৩২তম সর্বাধিক জনবহুল, তবে মার্কিন যুক্তরাষ্ট্রের ৯ম স্বল্পতম ঘনবসতিপূর্ণ রাজ্য। নেভাডার প্রায় তিন-চতুর্থাংশ লোক ক্লার্ক কাউন্টিতে বাস করে, যেখানে রাজ্যের চার বৃহত্তম অন্তর্ভুক্ত শহরগুলির মধ্যে তিনটি সহ লাস ভেগাস-প্যারাডাইস মহানগর অঞ্চল রয়েছে। নেভাদার রাজধানী হল কারসন সিটি।
নেভাডার ইতিহাস ও অর্থনীতিতে রৌপ্যের গুরুত্বের কারণে সরকারি ভাবে রাজ্যটি "সিলভার স্টেট" নামে পরিচিত। এটি "যুদ্ধ জন্মানো রাষ্ট্র" নামেও পরিচিত, কারণ এটি গৃহযুদ্ধের সময় রাষ্ট্রীয়তা অর্জন করেছিল ("যুদ্ধে জন্ম" শব্দটিও রাজ্যের পতাকায় প্রকাশিত হয়); রাজ্যটি "সেজব্রাশ স্টেট" নামে পরিচিত একই নামের স্থানীয় গাছের জন্য;।
নেভাডা মূলত মরুভূমি এবং আধা-শুকনো, এর বেশিরভাগ অংশই বৃহৎ অববাহিকার অংশ। বৃহৎ অববাহিকার দক্ষিণের অঞ্চলগুলি মোজাব মরুভূমির মধ্যে, অন্যদিকে তাহো হ্রদ ও সিয়েরা নেভাদা পশ্চিম প্রান্তে অবস্থিত। রাজ্যের প্রায় ৮৬% জমি মার্কিন যুক্তরাষ্ট্রীয় সরকারের বিভিন্ন এখতিয়ার, নাগরিক ও সামরিক উভয় ভাবে দ্বারা পরিচালিত হয়।
জনসংখ্যা
যুক্তরাষ্ট্রের আদমশুমারি ব্যুরো অনুমান অনুযায়ী ২০১৯ সালের ১ জুলাই নেভাদার জনসংখ্যা ছিল ৩০,৮০,১৫৬ জন। ২০১৮ সালের মার্কিন আদমশুমারির পর থেকে ৪৫,৭৬৪ জন বাসিন্দা (১.৫১%) বৃদ্ধি পেয়েছে এবং ২০১০ সালের মার্কিন আদমশুমারির পর থেকে ৩৭৯,৬০৫ জন বাসিন্দা (১৪.০৬%) বৃদ্ধি পেয়েছে। নেভাডায় ২০১ থেকে ২০১৭ সাল পর্যন্ত জনসংখ্যার সর্বাধিক শতাংশ বৃদ্ধি পেয়েছে। ২০১০ সালের আদমশুমারিতে রাজ্যের জনসংখ্যার ৯.৯% জনগণ ছিল ৫ বছরের নিচে, ২৪.৬% জনগণ ছিল ১৮ বছরের কম বয়সী এবং ১২.০% জনগণ ছিল ৬৫ বা তার বেশি বয়সের। জনসংখ্যার প্রায় ৪৯.৫% মহিলা।
অর্থনীতি
নেভাদার অর্থনীতি পর্যটন (বিশেষত বিনোদন এবং জুয়া সম্পর্কিত), খনির কাজ এবং গবাদি পশু পালনের সাথে জড়িত। নেভাদার শিল্পকৌশলগুলি হল পর্যটন, বিনোদন, খনন, যন্ত্রপাতি, মুদ্রণ ও প্রকাশনা, খাদ্য প্রক্রিয়াকরণ এবং বৈদ্যুতিক সরঞ্জাম। ব্যুরো অফ ইকোনমিক এনালাইসিস অনুমান করে যে ২০১৮ সালে নেভাদারার মোট রাজ্য পণ্য ছিল $১৭০ বিলিয়ন। ২০১৮ সালে রাজ্যের মাথাপিছু ব্যক্তিগত আয় ছিল $৪৩,৮২০, যা দেশের ৩৫ তম স্থানে ছিল। ২০১২ সালে নেভাদার রাজ্যের ঋণের পরিমাণ ছিল $৭.৫ বিলিয়ন, বা করদাতাদের মাথাপিছু ঋণ ছিল $৩,১০০। ২০১৪ সালের ডিসেম্বর মাস পর্যন্ত রাজ্যের বেকারত্বের হার ছিল ৬.৮%।
খনি
লাস ভেগাস ও রেনো মেট্রোপলিটন অঞ্চলের বাইরের রাজ্যের কিছু অংশে খনন একটি বড় অর্থনৈতিক ভূমিকা পালন করে। মূল্য অনুসারে স্বর্ণ হল সর্বাধিক গুরুত্বপূর্ণ খনিজ। ২০০৪ সালে নেভাদায় $২.৮ মূল্যের ৬,৮০০,০০০ আউন্স (১,৯০,০০০,০০০ গ্রাম) স্বর্ণ খনন করা হয় এবং বিশ্বের সোনার উৎপাদনের ৮.৭% এই রাজ্যে সম্পন্ন হয় (নেভাদায় সোনার খনির দেখুন)। ২০০৯ সালে $৬৯ মিলিয়ন মূল্যের ১০,৩০০,০০০ আউন্স (২৯০,০০,০০০ গ্রাম) রৌপ্য উত্তোলন করা হয়। নেভাডায় উত্তোলন করা অন্যান্য খনিজগুলির মধ্যে নির্মাণ সামগ্রিক, তামা, জিপসাম, ডায়াটোমাইট ও লিথিয়াম অন্তর্ভুক্ত। সমৃদ্ধ সঞ্চয় থাকা সত্ত্বেও নেভাডায় খনিজ দ্রব্য উত্তোলন ব্যয়টি সাধারণত বেশি থাকে এবং বিশ্বপণ্যের দামের ক্ষেত্রে যা অত্যন্ত সংবেদনশীল।
শিক্ষা
নেভাদায় শিক্ষা সরকারী ও বেসরকারী ভাবে পরিচালিত প্রাথমিক, মধ্য ও উচ্চ বিদ্যালয়, পাশাপাশি কলেজ এবং বিশ্ববিদ্যালয়গুলির মাধ্যমে অর্জন করা হয়।
২০১৫ সালের মে মাসে শিক্ষাগত সংস্কার আইনের ফলে বিদ্যালয় নির্বাচনের বিকল্পগুলি ৪,৫০,০০০ জন নেভাদা শিক্ষার্থীদের মধ্যে বাড়ানো হয়েছে, যারা রাষ্ট্রীয় দারিদ্র্য স্তরের ১৮৫% অবধি রয়েছে। বেসরকারী বিদ্যালয়ের জন্য শিক্ষার সঞ্চয় অ্যাকাউন্টগুলি (ইএসএ) টিউশন প্রদানে সহায়তা করার জন্য নতুন আইন দ্বারা সক্রিয় করা হয়েছে। বিকল্পভাবে পরিবারগুলি "পাঠ্যপুস্তক ও টিউটরিংয়ের জন্য অর্থ প্রদান করতে এই অ্যাকাউন্টগুলির তহবিল ব্যবহার করতে পারে।"
নেভাডা উচ্চ বিদ্যালয়ের প্রায় ৮৬.৯% শিক্ষার্থী স্নাতক, এটি জাতীয় গড় ৮৮.৩% এর নিচে রয়েছে।
খাটা পায়খানা
খাটা পায়খানা বা পিট টয়লেট হল এক ধরনের শৌচালয় যা মাটিতে একটি গর্তে মানুষের মল সংগ্রহ করে। এতে কোনো পানি ব্যবহার করা হয় না অথবা পানি ঢেলে ধোওয়া যায় এমন খাটা পায়খানাতে প্রতিবার পানি ঢালার সময়ে এক থেকে তিন লিটার পানি ব্যবহার করা হয়। যখন এগুলো যথাযথভাবে নির্মাণ ও রক্ষণাবেক্ষণ করা হয়, তখন তা খোলা পরিবেশে মানুষের মলের পরিমাণ কমানোর দ্বারা, রোগ ছড়ানোর মাত্রা কমাতে পারে। এটা মাছির দ্বারা মল থেকে খাবারে প্যাথোজেন স্থানান্তরিত হওয়ার মাত্রা কমায়। এই প্যাথোজেনগুলো সংক্রামক উদরাময় ও অন্ত্রে কৃমির সংক্রমণ-এর প্রধান কারণ। সংক্রামক উদরাময়ের কারণে 2011 সালে 0.7 মিলিয়ন পাঁচ বছরের কম বয়সী শিশুর মৃত্যু হয়েছিল এবং 250 মিলিয়ন শিশু স্কুলে উপস্থিত থাকতে পারে নি। মানুষের থেকে মলকে আলাদা করার সবচেয়ে কম খরচের পদ্ধতি হল খাটা পায়খানা।
গঠন
খাটা পায়খানায় সাধারণত তিনটি প্রধান অংশ থাকে: মাটিতে একটা গর্ত, একটি ছোট ছিদ্র সহ একটি স্ল্যাব বা মেঝে এবং একটি আশ্রয়। গর্তটি সাধারণত 3 মিটার (10 ফুট) গভীর হয় এবং 1 মি (3.2 ফুট) চওড়া হয়। বিশ্ব স্বাস্থ্য সংস্থা সুপারিশ করে যে বাড়ি থেকে যুক্তিযুক্ত দূরত্বে এগুলো নির্মাণ করা উচিত, যাতে সহজে নাগাল পাওয়া এবং গন্ধের সমস্যাগুলোর মধ্যে ভারসাম্য থাকে। ভূগর্ভস্থ পানি এবং ভূপৃষ্ঠের পানি থেকে দূরত্ব যথাসম্ভব বেশি হওয়া উচিত, যাতে দূষণের ঝুঁকি কমানো যায়। স্ল্যাবের ছিদ্রটি 25 সেন্টিমিটারের (9.8 ইঞ্চি) বেশি হওয়া উচিত নয়, যাতে শিশুদের এর মধ্যে দিয়ে পড়ে যাওয়া আটকানো যায়। মাছি যাতে গর্তের মধ্যে ঢুকতে না পারে সেই জন্য গর্তে আলো প্রবেশ করা প্রতিরোধ করতে হবে। এর জন্য, শৌচালয় ব্যবহার না করার সময় মেঝের ছিদ্রটি ঢেকে রাখার জন্য একটা ঢাকনা ব্যবহার করার প্রয়োজন হতে পারে। যখন গর্তটি উপর থেকে 0.5 মিটার (1.6 ফুট) পর্যন্ত ভর্তি হয়ে যায়, তখন এটাকে হয় খালি করতে হবে অথবা একটা নতুন গর্ত নির্মাণ করতে হবে এবং আশ্রয়টি সেখানে স্থানান্তরিত করতে হবে অথবা নতুন স্থানে পুনঃনির্মাণ করতে হবে।. গর্ত থেকে সরানো মলযুক্ত কাদার ব্যবস্থাপনা খুবই জটিল। এটা যথাযথভাবে করা না হলে, পরিবেশ ও স্বাস্থ্য উভয়ের ঝুঁকি আছে।
বিশ্ব-ব্যপী ব্যবহার
2013 সাল পর্যন্ত, আনুমানিক 1.77 বিলিয়ন মানুষ খাটা পায়খানা ব্যবহার করেন। এটা অধিকাংশ উন্নয়নশীল বিশ্ব পাশাপাশি গ্রামীণ ও বনজঙ্গলের এলাকাগুলোতে আছে। 2011 সালে প্রায় 2.5 বিলিয়ন মানুষ যথাযথ শৌচালয়ের নাগাল পেতেন না এবং এক বিলিয়ন মানুষ তাদের চারপাশের খোলা স্থানে মলত্যাগ করেন। দক্ষিণ এশিয়া ও সাহারার দক্ষিণাংশের আফ্রিকায় শৌচালয়ের ব্যবস্থা সবচেয়ে কম আছে। উন্নয়নশীল দেশগুলোতে একটি সাধারণ খাটা পায়খানার খরচ হল সাধারণত 25 থেকে 60 USD এর মধ্যে। রক্ষণাবেক্ষণের চলতি খরচ হল প্রতি বছরে মাথা পিছু 1.5 ও 4 USD এর মধ্যে, যা প্রায়ই বিবেচনার মধ্যে ধরা হয় না। গ্রামীণ ভারতের কিছু অংশে, যে পুরুষের বাড়িতে শৌচালয় নেই তাকে বিয়ে করতে অস্বীকার করার জন্য মহিলাদের উৎসাহ দেওয়ার মাধ্যমে শৌচালয়ের প্রসারের জন্য  "শৌচালয় না থাকলে পাত্রীও নয়" প্রচার অভিযানটি ব্যবহার করা হয়েছে।
কৈলাশ নাথ কাটজু
কৈলাশ নাথ কাটজু  (১৭ জুন ১৮৮৭ - ১৭ ফেব্রুয়ারি ১৯৬৮) ভারত এর একজন বিশিষ্ট রাজনীতিবিদ ছিলেন। তিনি ওড়িশা এবং পশ্চিমবঙ্গের রাজ্যপাল, মধ্য প্রদেশের মুখ্যমন্ত্রী, কেন্দ্রীয় স্বরাষ্ট্রমন্ত্রী এবং কেন্দ্রীয় প্রতিরক্ষা মন্ত্রী হিসেবে দায়িত্বপালন করেছেন বিভিন্ন সময়ে।তিনি ছিলেন তদানীন্তন ভারতের অন্যতম বিখ্যাত আইনজীবী। তিনি বিখ্যাত INA ট্রায়াল সহ তার বারের অনেক চিত্রাকর্ষক মামলায় তার ভূমিকা ছিল। ডাঃ কাটজু ভারতবর্ষে ব্রিটিশ শাসনের বিরুদ্ধে স্বাধীনতা সংগ্রামে অংশ নেন এবং সহযোদ্ধাদের সাথে বেশ কয়েক বছর বন্দী থাকেন।
প্রাথমিক জীবন
কৈলাশ নাথ কাটজু ১৭৮৭ সালের ১৭ জুন জাওরা, অধুনা মধ্য প্রদেশএ, রাজ্যে জন্মগ্রহণ করেন। তার পরিবার জাওরাতে বসতি স্থাপন করা কাশ্মিরী পণ্ডিতবংশ ছিল;তার পিতা ত্রিভুবন নাথ কাটজু জাওরা রাজ্যের প্রাক্তন দেওয়ান ছিলেন । তিনি জাওরার বার হাই স্কুলে শিক্ষাজীবন শুরু করেন এবং পরবর্তী কালে তাকে লাহোরএ পাঠানো হয় রঙমহল হাই স্কুলে শিক্ষাগ্রহণ করার জন্যে। তিনি পাঞ্জাব বিশ্ববিদ্যালয় থেকে ম্যাট্রিকুলেশন পরীক্ষায় উত্তীর্ণ হন এবং ১৯০৫ সালে লাহোরে ফরমান ক্রিশ্চিয়ান কলেজ থেকে স্নাতক হন । সে বছরই জুলাই মাসে তিনি এলাহাবদএ মুয়ির সেন্ট্রাল কলেজে যোগদান করেন।১৯০৭ সালের সেপ্টেম্বরে, তিনি এলাহাবাদ বিশ্ববিদ্যালয় থেকে ব্যাচেলর অফ ল ডিগ্রী লাভ করেন এবং প্রদেশে দ্বিতীয় স্থান অধিকার করেন। ১৯০৮ সালে তিনি একই বিশ্ববিদ্যালয় থেকে ইতিহাসে স্নাতকোত্তর ডিগ্রী অর্জন করেন। তিনি প্রথমে কানপুর এ আইন ব্যবসা শুরু করেন ও ১৯১৪ সালে এলাহাবাদে চলে যান তিনি ১৯১৯ সালে এলাহাবাদ বিশ্ববিদ্যালয় থেকে এলএলডি আইন ডক্টরেট অফ লডিগ্রী অর্জন করেন এবং ১৯২১ সালে এলাহাবাদ হাইকোর্টে একজন আইনজীবী হিসেবে যোগদান করেন।. ।